মুখ্য মন্ত্ৰীৰ ভিজিলেন্স আৰু দুৰ্নীতি নিবাৰক শাখাই মঙলবাৰে কৰিমগঞ্জৰ নিলাম বজাৰৰ বাসগৃ্হত তালাচী চলোৱাৰ পিছতেই বুধবাৰে গুৱাহাটীত আহমেদে সংবাদ মাধ্যমৰ আগত কৰিছে এই ঘোষণা।
ছিদ্দেকৰ বহু হাজাৰ কোটি টকাৰ সম্পত্তি আছে বুলি মুখ্য মন্ত্ৰী সোণোৱালক 'কোনোবাই পতিয়ন' নিওৱাৰ বিপৰীতে তেওঁৰ সিমান সম্পত্তি নাই বুলি মত প্ৰকাশ কৰি আহমেদ এই মন্তব্য কৰিছে।
'যদি কোনো লোকে মোৰ সম্পত্তি ১০ কোটি টকাত ক্ৰয় কৰিব বিচাৰে, তেন্তে মই সম্পত্তিখিনি বিক্ৰী কৰি দিম,' সংবাদ মাধ্যমত মন্তব্য আহমেদৰ।
মন্ত্ৰী হৈ থকাৰ সময়তো তেওঁৰ বিৰুদ্ধে মুখ্য মন্ত্ৰীৰ দুৰ্নীতি নিবাৰকৰ তদন্ত চলাৰ কথা উল্লেখ কৰি আহমেদে কয় যে কংগ্ৰেছৰ দিনটো তেওঁ দলৰে প্ৰতিদ্বন্দ্বী বৰাকৰ এগৰাকী নেতাৰ ষড়যন্ত্ৰৰ বলি হৈছিল।
প্ৰাক্তন মন্ত্ৰীগৰাকীয়ে তদন্তক 'আদৰণি' জনোৱাৰ লগতে এই ক্ষেত্ৰত 'সহায়-সহযোগিতা আগবঢ়াবলৈ প্ৰস্তুত' বুলিও সংবাদ মাধ্যমক জানিবলৈ দিয়ে।
আহমেদে লগতে কয় যে সংবাদ মাধ্যমত প্ৰকাশ পোৱাৰ দৰে তেওঁৰ চাহ বাগান নাই, ৰবৰ বাগানহে আছে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
